за оценка на наклона на кабината на превозното средство в дадената зона за оценяване.
 1.3.2.3.
 Определя се равнина, завъртяна около основното очертание на габаритите, посочена в точка 1.3.2.2., втора алинея, която е наклонена на 3° назад от вертикалата (вж. фигура 3).
 Фигура 3
 Наклон
 1.3.2.4.
 Нито една точка от действителната повърхност на предната фасада, разположена в зоната за оценяване на наклона, не трябва да лежи пред наклонената назад равнина, посочена в точка 1.3.2.3., като най-предната точка на района на кабината на моторното превозно средство трябва да лежи във вертикалната напречна равнина.
 1.3.3.
 Скосяване на страните на кабината на моторното превозно средство
 1.3.3.1.
 В зоната за оценяване на района на кабината на моторното превозно средство предната фасада трябва да е скосена така, че съответните номинални повърхнини в общия случай се пресичат в права, която лежи пред кабината и в средната надлъжна равнина на моторното превозно средство.
 1.3.3.2.
 Вземат се предвид две симетрични вертикални равнини (една от лявата страна и една от дясната страна) под хоризонтален ъгъл 20° спрямо средната надлъжна равнина, тоест ъгълът между тях е 40°. Тези равнини са разположени по такъв начин, че се пресичат също съответно с правите Tleft и Tright, посочени в точка 1.1.4.
 1.3.3.3.
 Нито една точка от действителната повърхност на предната фасада, разположена в лявата и дясната външно прилежаща зона, не трябва да лежи извън съответната вертикална равнина, посочена в точка 1.3.3.2., като най-предната точка на района на кабината на моторното превозно средство трябва да лежи във вертикалната напречна равнина, посочена точка 1.3.2.4.
 2.
 Ако някое от условията, определени в настоящия раздел, не е изпълнено, се счита, че кабината на моторното превозно средство не отговаря на параметрите за пространствените габарити, посочени в точка 1.4.1. от раздел Г.
 Раздел K
 Способност за изкачване на превозните средства с повишена проходимост
 1.
 Общи изисквания
 1.1.
 В настоящия раздел са определени техническите изисквания за целите на проверката на способността за изкачване на дадено превозно средство, за да се категоризира като превозно средство с повишена проходимост в съответствие с раздел 5 от допълнение 1 на приложение I към Регламент (ЕС) 2018/858.
 1.2.
 Техническата служба проверява дали комплектуваното или допълнително комплектуваното превозно средство, или влекачът за полуремарке трябва да се счита за превозно средство с повишена проходимост в съответствие с изискванията, определени в приложение I към Регламент (ЕС) 2018/858.
 1.3.
 За некомплектованите превозни средства тази проверка се извършва само по искане на производителя.
 2.
 Условия на изпитването
 2.1.
 Условия, при които се намира превозно средство
 2.1.1.
 Превозното средство трябва да бъде приведено до условията, препоръчани от производителя, и да му бъде монтирано оборудването, посочено в приложение I към Регламент (ЕС) 2020/683.
 2.1.2.
 Регулирането на спирачките, съединителя (или еквивалентно оборудване), двигателя и предавателната кутия трябва да съответства на препоръките на производителя за целите на използването извън нормалните пътища.
 2.1.3.
 Гумите трябва да са тези, които се препоръчват за използване извън нормалните пътища. Те трябва да са с дълбочина на протектора, която е не по-малко от 90 % от дълбочината на протектора на нова гума. Гумите трябва да се напомпани до налягането, препоръчано